Թուրք մասնակից, ապագա հոգեբան Փընար Քոլանջալը մինչ Հայաստան գալը պարզապես ցանկացել էր որևէ երկիր ուսումնասիրել` իրեն համարելով ամբողջ աշխարհի քաղաքացի, սակայն այժմ նշում է. «Այս ծրագրին մասնակցելով` հասկացա, որ այս ցեղասպանություն կոչվածը ինչքան լուրջ բան է և ինչքան լուրջ ցավ է իր մեջ ներառում: Այդ պատճառով փոխվեց ինձ համար իմ մասնակցության նպատակը, հիմա ես ավելի շատ ուզում եմ ուսումնասիրել այս իրողությունը»,- իր` հայաստանյան ճամփորդության վերաբերյալ տպավորությունները փոխանցելով` Փընարը ներս մտավ գեղարվեստի դպրոց`դիտելու Մուշի պատմությունը: